openers on board, rains stops the match in kolkata
రాహుల్ చెత్త రికార్డు.. ఓపెనర్లు పెవిలియన్‌కు!
కోల్‌కతా టెస్టును వర్షం వీడటం లేదు. 8.2 ఓవర్లపాటు సాగిన ఆటలో ఓపెనర్లిద్దరూ పెవిలియన్ చేరారు.
TNN | Updated:
Nov 16, 2017, 02:56PM IST
వర్షం ఆటంకం కలిగించడంతో ఆలస్యంగా ప్రారంభమైన తొలి టెస్టులో భారత్&zwnj;కు పేలవమైన ఆరంభం లభించింది. లక్మల్ విసిరిన ఇన్నింగ్స్ తొలి బంతికే ఓపెనర్ కేఎల్ రాహుల్ అవుటై నిరాశపరిచాడు. తద్వారా టెస్టుల్లో మొదటి బంతికే అవుటైన ఏడో భారత బ్యాట్స్&zwnj;మెన్&zwnj;గా చెత్త రికార్డును మూట గట్టుకున్నాడు. సునీల్ గావస్కర్ మూడుసార్లు మొదటి బంతికే అవుటవగా, సుధీర్ నాయక్, డబ్ల్యూవీ రామన్, శివ సుందర్ దాస్, వసీం జాఫర్&zwnj; ఒక్కోసారి చొప్పున తాము ఎదుర్కొన్న తొలి బంతికే వెనుదిరిగారు. టెస్టు సిరీస్ ఆరంభ మ్యాచ్&zwnj;లో తొలి బంతికే వెనుదిరిగన ప్రపంచ క్రికెటర్ల జాబితాలోనూ రాహుల్ ఏడో వాడు కావడం గమనార్హం.
పిచ్ మీద పచ్చిక ఉండటం, ఆకాశం మేఘావృతమై ఉండటంతో లంక పేసర్లకు కలిసి వచ్చింది. ముఖ్యంగా లక్మల్ బ్యాట్స్&zwnj;మెన్ ఇబ్బంది పెట్టాడు. లంక బౌలర్లు చెలరేగడంతో.. మూడో స్థానంలో బ్యాటింగ్&zwnj;కు దిగిన పుజారా ఖాతా తెరవడానికే 21 బంతులు తీసుకున్నాడు. మరో ఎండ్&zwnj;లో శిఖర్ ధావన్ కుదురుకున్నట్లు కనిపించాడు. కానీ లక్మల్ బౌలింగ్&zwnj;లోనే డ్రైవ్ చేయబోగా బంతి బ్యాట్ లోపలి అంచును తాకుతూ వికెట్లను గిరాటేసింది. దీంతో భారత జట్టు 13 పరుగులకే ఓపెనర్ల వికెట్లను కోల్పోయి కష్టాల్లో పడింది.